Annonce

I hvert fald én politiker i politiets søgelys står på stemmesedlen på tirsdag, Per Zeidler i Syddjurs Kommune. Han stiller op på sin egen liste efter at have repræsenteret Liberal Alliance indtil for få uger siden. De gik hver til sit, da han af lokale erhvervsfolk blev kritiseret for at have rod i privatøkonomien og for at have en skidt tilbøjelighed til ikke at betale, hvad han skylder. Nu er han røget ind i et større uvejr. Han er sigtet for rufferi, efter at avisen Danmark og Aarhus Stiftstidende afslørede, at han er rodet ind i en større sag om gangbang-sex. Han er ikke dømt endnu og er derfor endnu ikke en sag for valgbarhedsnævnet. Og bliver det næppe, da han, efter sagen er kommet frem, har trukket sig fra sit politiske virke - men ikke tidsnok til at han kunne blive taget af stemmesedlen. Mange andre politikere end Per Zeidler har rodet sig ud i både sigtelser, tiltaler og domme, viser en gennemgang af indeværende valgperiodes lovstridige episoder og sager, for eksempel:

Nu afdøde Mogense Camre, Dansk Folkeparti, beholdt sin plads i Gladsaxe byråd trods dom efter racismeparagraffen. Arkivfoto: Jens Nørgaard Larsen

Annonce

Indsmugling af narko

Efter blot 11 måneder i Horsens Byråd fik socialdemokraten Yunus Coban efter eget ønske lov til at træde ud af byrådet i oktober 2014. Begrundelsen var en voldsom rejseaktivitet i forbindelse med en påbegyndt uddannelse i Skjern. Rejserne gik åbenbart også sydpå, fremgik det godt en måned senere, da han blev sigtet for en betydelig rolle i omfattende indsmuglinger af narkotika fra Holland. To år senere faldt dommen: Ti år i fængsel.

Finn Rudaizky, Danske Folkeparti, blev smidt ud af såvel Københavns Borgerrepræsentation som Hovedstadens Regionsråd, da han blev dømt for at have udleveret personlige oplysninger om manden bag drabene ved Krudttønden og den jødiske synagoge i København i februar 2015. Arkivfoto: Kristian Juul Pedersen/Scanpix

Annonce

Overgreb på steddatter

I 2015 blev et byrådsmedlem i en kommune i hovedstadsområdet hældt på porten efter en dom for seksuelle overgreb på en 17-årig steddatter. Der blev ikke nedlagt navneforbud i sagen, men det er der i realiteten alligevel på grund af retsplejelovens paragraf 1017B. Den forbyder enhver omtale, der kan identificere ofrene for seksualforbrydelser.

Annonce

Snød sin arbejdsgiver

I marts i år stadfæstede Vestre Landsret en byretsdom for mandatsvig mod Venstres medlem af Esbjerg byråd, Knud Jakobsen. Han blev idømt tre måneders betinget fængsel for at misbruge sin stilling og begå mandatsvig for 49.000 kroner mod sin tidligere arbejdsgiver, Naturstyrelsen Vadehavet. Ifølge dommen har han på Naturstyrelsens regning fået taget vandprøver fra sine egne, private boringer. Knud Jacobsen kaldte afgørelsen for justitsmord og er nu trådt ud af politik.

Annonce

Udleverede personlige oplysninger

Finn Rudaizky, Dansk Folkeparti, måtte forlade Københavns Borgerrepræsentation og i Hovedstadens Regionsråd, da han i februar i år blev idømt ti dagbøder a 1000 kroner, fordi han i 2015 udleverede personlige oplysninger til en avis om Omar El-Houssein - manden, der stod bag drabene ved Krudttønden og den jødiske synagoge i København I februar 2015.

Annonce

Stjal en bil og solgte den

På Langeland forlod løsgængeren John Morville Larsen byrådet efter en dom for biltyveri. Han stjal bilen fra sin tidligere arbejdsgiver og solgte den videre for 185.000 kroner.

Annonce

Skødesløs politibetjent

Valgbarhedsnævnet diskvalificerede den konservative Linda Sommer som medlem af Lolland Byråd, efter at hun som politibetjent i 2016 blev idømt 20 dages betinget fængsel for embedsmisbrug, pligtforsømmelse og skødesløshed ved at have tilsidesat besøgskontrollen for en Bandidos-rocker i Maribo Arrest. Med i sagskomplekset var en episode, hvor hun havde udstyret rockeren med en iPad, så han fra arresten kunne følge sin kærestes fødsel af deres barn.

Annonce

Stor bøde for spirituskørsel

Socialdemokraten Lars Jepsen-Sølvhøj mistede i februar 2016 sin plads i Frederiksssund byråd. Det skete efter en dom for spirituskørsel, der kostede ham en tre års frakendelse af kørekortet samt en bøde på 38.000 kroner.

Genopstiller efter bøde på 50.000 kroner

Landmand Jørgen Popp Petersen, medlem af Tønder byråd for Slesvigsk Parti, blev idømt en bøde på 50.000 kroner, fordi han i en kortere periode har haft ansat en brasiliansk fodermester uden opholds-og arbejdstilladelse. Dommen fik ingen politiske konsekvenser, og han er genopstillet til kommunalvalget på tirsdag.

Flere domme i miljøsager

Det fik heller ingen politiske konsekvenser for Haderslevs viceborgmester, Benny Bonde, Liberal Alliance, da han i 2016 fik en bøde på 10.000 kroner for overtrædelse af naturbeskyttelsesloven. Han havde ulovligt drænet og fyldt to søer op på sin mark. Han har tidligere domme i miljøsager. Han må ellers formodes at være inde i reglerne: Han er formand for kommunens udvalg for plan og miljø. Han er også at finde på stemmesedlen på tirsdag.

Hitler-tweet

Nu afdøde Mogens Camre, Dansk Folkeparti, blev i februar 2016 dømt efter racismeparagraffen for på sin Twitter-profil at have skrevet, at "muslimerne fortsætter, hvor Hitler sluttede. Kun den behandling, Hitler fik, vil ændre situationen." Dommen fik dog ingen indflydelse på hans politiske virke som medlem af byrådet Gladsaxe. Mogens Camre døde 5. december sidste år i en alder af 80 år.

Dagbøder for aktion i Folketinget

Lisbeth Møller, medlem af byrådet i Halsnæs Kommune for Enhedslisten, deltog i november 2015 i en gruppe af demonstranter, som på Folketingets tilhørerpladser afsang sange og kastede flyers ned over folketingspolitikerne. Det kostede hende 10 dagbøder a 200 kroner, men ikke pladsen i byrådet i Halsnæs.

Stiller op igen: Dømt for sex med 13-årig